

**GARIS PANDUAN**

**RESEARCH INTENSIFIED GRANT SCHEME (RIGS)**

# 1.0 FALSAFAH

Peningkatan pencapaian penyelidikan menjadi satu agenda penting di dalam halatuju penyelidikan dan inovasi UMT. Sejajar dengan itu, Research Intensified Grant Scheme (RIGS) diperkenalkan bagi membolehkan ahli-ahli akademik yang telah menunjukkan rekod pencapaian yang baik dan mempunyai potensi yang tinggi untuk cemerlang, terus memperkasakan penyelidikan mereka di dalam penghasilan output penyelidikan.

# 2.0 OBJEKTIF RIGS

Objektif penawaran RIGS ialah:

2.1 Memperkasakan lagi penyelidikan bagi penyelidik yang menunjukkan rekod yang baik.

2.2 Meningkatkan kuantiti dan kualiti penerbitan berimpak tinggi.

2.3 Meningkatkan pengiktirafan penyelidik UMT di peringkat global.

# 3.0 KRITERIA DAN SYARAT KELAYAKAN

3.1 Ahli akademik UMT (Profesor/Profesor Madya/Pensyarah Kanan)

3.2 Ketua projek dimestikan mempunyai secara purata 2 penerbitan berimpak tinggi setiap tahun dalam tempoh 3 tahun.

3.3 Ahli akademik bertaraf kontrak dimestikan mempunyai penyelidik bersama (co-researcher) bertaraf tetap.

# 4.0 BIDANG PENYELIDIKAN

Pembiayaan RIGS memfokuskan kepada bidang kepakaran para penyelidik di UMT.

# 5.0 JANGKAAN HASIL

5.1 Projek Penyelidikan yang dipohon mestilah:

5.1.1 Menghasilkan sesuatu idea/teori/konsep/kaedah/model/proses baharu yang memberi impak di peringkat global, atau

5.1.2 Menambah baik sesuatu polisi, metodologi dan model penyelesaian yang sedia ada yang memberi impak di peringkat kebangsaan dan juga antarabangsa (local solutions for global problems), atau

5.1.3 Merangkumi isu-isu kemanusian dan kemasyarakatan bagi tujuan peningkatan nilai kehidupan dalam negara dan sejagat (local

solutions for global problems)

5.2 Menerbitkan **sekurang-kurangnya** **Dua (2) penerbitan artikel di dalam jurnal terindeks** dan **Satu (1) daripada jumlah tersebut mesti diterbitkan di dalam jurnal Q1/Q2.**

5.3 Menghasilkan seorang pelajar siswazah bergraduat.

**6.0 NILAI PEMBIAYAAN DAN TEMPOH PROJEK**

# 6.1 Nilai Pembiayaan

Jumlah Peruntukan maksimum bagi permohonan RIGS adalah **RM50,000.00.**

6.2 **Tempoh**

Tempoh **maksimum** yang dibenarkan adalah **3 tahun (36 bulan)**

# 7.0 SKOP PEMBIAYAAN

Penggunaan peruntukan dari geran penyelidikan RIGS ini hanya boleh digunakan bagi tujuan pembayaran kos-kos berikut sahaja:

# 7.1 Vot 11000

(Pembayaran Upah dan Elaun)

Upah dan elaun untuk membiayai Pembantu Penyelidik Siswazah (GRA) sahaja **DIBENARKAN**

# 7.2 Vot 21000

(Perjalanan dan Pengangkutan)

7.2.1 Perjalanan dan pengangkutan berkaitan kerja-kerja fieldwork/sampling sahaja yang **DIBENARKAN**;

7.2.2 Kos perjalanan bagi tujuan menghadiri konferensi/seminar/ bengkel/kolokium untuk membentangkan hasil penyelidikan sama ada dalam atau luar negara adalah **TIDAK** **DIBENARKAN.**

# 7.3 Vot 24000

(Sewaan)

7.3.1 Sewaan hanya dibenarkan untuk peralatan, pengangkutan dan barangan lain yang terlibat secara langsung dengan penyelidikan.

7.3.2 Sewaan PC dan Laptop hanya dibenarkan bagi projek yang berkaitan sahaja (Cth: Bidang ICT) dengan justifikasi teknikal secara bertulis. Penggunaan alatan tersebut hanya dibenarkan dalam tempoh projek penyelidikan itu sahaja.

# 7.4 Vot 26000 / Vote 27000

(Bekalan dan Bahan Penyelidikan)

7.4.1 Hanya perbelanjaan yang berkaitan dengan projek penyelidikan sahaja yang boleh dibuat.

7.4.2 Pembelian consumables/research materials sahaja yang **DIBENARKAN.**

7.4.3 Pembelian **SOFTWARE** adalah **TIDAK DIBENARKAN** **KECUALI** ia diperlukan bagi tujuan penyempurnaan projek penyelidikan dengan memberi justifikasi keperluan secara bertulis.

# 7.5 Vot 28000

(Baik pulih kecil dan ubahsuai)

7.5.1 Perbelanjaan untuk baik pulih, pengubahsuaian kecil terhadap bangunan, makmal, lain-lain peralatan adalah **TIDAK DIBENARKAN**.

7.5.2 Kos penyelenggaraan peralatan sedia ada adalah **TIDAK DIBENARKAN**.

# 7.6 Vot 29000

(Perkhidmatan)

7.6.1 Bayaran perkhidmatan dibenarkan adalah termasuk pembayaran percetakan, hospitaliti dan lain-lain perkhidmatan yang berkaitan.

7.6.2 Bayaran yuran seminar adalah **DIBENARKAN**

7.6.3 Bayaran penggunaan komputer adalah **TIDAK DIBENARKAN**

7.6.4 Pembayaran bagi pemprosesan data, upahan pembanci (Enumerator) **TIDAK DIBENARKAN**

7.6.5 **Upahan perkhidmatan penyelidikan (seperti perkhidmatan penjujukan DNA) HANYA DIBENARKAN** dengan kadar maksima 25 peratus (25%) daripada jumlah peruntukan geran.

7.6.6 Pembayaran honararium, jemputan pakar, konsultansi dan yuran ahli jurnal adalah **TIDAK DIBENARKAN.**

7.6.7 Perkhidmatan khas merangkumi kos menghadiri kursus, program sangkutan jangka pendek (dalam negeri sekali sahaja) untuk mempelajari teknik-teknik khusus yang berkaitan dengan projek penyelidikan di antara tempoh 3 minggu dan ke atas adalah **TIDAK DIBENARKAN.**

# 7.7 Vot 35000

(Aksesori dan Peralatan)

7.7.1 Pembelian aksesori dan peralatan / aset tetap / harta modal adalah **TIDAK DIBENARKAN.**

7.7.2 Pembelian **BUKU** rujukan adalah **TIDAK DIBENARKAN**.

# 8.0 TATACARA PERMOHONAN

8.1 Permohonan hendaklah menggunakan format borang permohonan GGRG yang disediakan oleh Urusetia (RMIC). Borang boleh didapati di Pejabat RMIC ataupun emel hebahan warga UMT.

8.2 Borang permohonan hendaklah dihantar ke RMIC setelah diisi dengan lengkap dan memenuhi syarat-syarat yang telah ditetapkan sebelum tarikh tutup tawaran geran.

8.3 Pemohon hanya dibenarkan menjadi ketua projek bagi **SATU** projek dan hanya satu permohonan projek sahaja akan diperakukan pada setiap fasa.

8.4 Permohonan akan dinilai oleh Jawatankuasa Penilaian Teknikal yang akan bermesyuarat mengikut keperluan semasa.

8.5 **Carta Alir proses** permohonan, penyaringan, penilaian dan kelulusan permohonan adalah seperti seperti di **Lampiran A**.

# 9.0 PENILAIAN PROPOSAL

9.1 Setiap proposal yang dikemukakan akan dinilai oleh ahli Jawatankuasa Penilaian Teknikal yang dilantik oleh Timbalan Naib Canselor (Penyelidikan dan Inovasi).

9.2 Keputusan penilaian adalah muktamad.

# 10.0 PEMBERITAHUAN KEPUTUSAN DAN PENGAGIHAN PERUNTUKAN

10.1 Surat kelulusan projek akan disampaikan kepada ketua projek setelah mendapat sokongan daripada Mesyuarat Penilaian Teknikal dan kelulusan Timbalan Naib Canselor (Penyelidikan dan Inovasi).

10.2 Pembayaran peruntukan akan disalurkan setelah surat kelulusan dikeluarkan berdasarkan jumlah peruntukan yang telah diluluskan oleh Timbalan Naib Canselor (Penyelidikan dan Inovasi).

# 11.0 TANGGUNGJAWAB KETUA PROJEK

Ketua projek hendaklah menunjukkan kualiti penyelidikan yang dijalankan berdasarkan kepada asas berikut:

11.1 Projek penyelidikan berjalan mengikut jadual dan aktiviti yang diluluskan.

11.2 Peruntukan yang dibelanjakan mestilah mengikut tatacara garis panduan yang telah disediakan.

11.3 Mengemukakan laporan kemajuan projek **6 bulan** sekali kepada RMIC.

11.4 Mengemukakan laporan akhir dalam tempoh yang telah ditetapkan (3 bulan selepas tamat tempoh projek penyelidikan).

11.5 Had maksimun tempoh projek ialah 3 tahun (36 bulan) dan pelanjutan tempoh tidak dibenarkan.

11.6 Ketua projek mesti menerbitkan **sekurang-kurangnya** **Dua (2) penerbitan artikel di dalam jurnal terindeks** **dan Satu (1) daripada jumlah tersebut mesti diterbitkan di dalam jurnal Q1/Q2**.

11.7 Penghargaan kepada geran GGRG mestilah dinyatakan dengan jelas dalam setiap penerbitan.

11.8 Ketua Projek perlu memastikan terdapat sekurang-kurangnya seorang pelajar pascasiswazah bergraduat.

11.9 Memastikan semua ahli projek penyelidikan melaksanakan tanggungjawab masing-masing dalam mencapai objektif projek yang diluluskan.

11.10 Tindakan surcaj akan dikenakan kepada ketua projek sekiranya membuat perbelanjaan melebihi bajet yang dibenarkan, atau mengemukakan bukti yang tidak sah.

# 12.0 PEMANTAUAN PROJEK PENYELIDIKAN

Projek penyelidikan yang telah diluluskan akan dipantau oleh pihak RMIC melalui mekanisma berikut :

# 12.1 Laporan Kemajuan

12.1.1 Ketua Projek diwajibkan menghantar laporan kemajuan ke RMIC setiap 6 bulan sekali (half-yearly)

12.1.2 Borang adalah mengikut format yang disediakan oleh pihak RMIC dan boleh didapati dari pejabat RMIC atau melalui website RMIC

12.1.3 Kandungan laporan berkenaan terdiri dari **3 komponen** utama

iaitu:

1. Prestasi projek

Tahap pencapaian milestone.

1. Prestasi kewangan

Status belanja dan baki terkini peruntukan.

1. Pencapaian KPI

Tahap pencapaian KPI yang telah ditetapkan seperti penerbitan dan pelajar pascasiswazah bergraduat.

# 12.2 Laporan Akhir Projek & Sesi Pembentangan Hasil Akhir Kajian

12.2.1 Ketua Projek diwajibkan menghantar laporan akhir projek bersama dengan salinan artikel penerbitan ke RMIC dalam tempoh 3 bulan selepas tarikh tamat projek.

12.2.2 Borang adalah mengikut format yang disediakan oleh pihak RMIC.

12.2.3 RMIC akan mengadakan sesi pembentangan hasil akhir kajian dan Ketua Projek diwajibkan untuk membentangkan projek masing-masing di hadapan Jawatankuasa Penilaian Teknikal (panel penilai mengikut bidang kajian) yang dilantik oleh Timbalan Naib Canselor (Penyelidikan dan Inovasi).

# 13.0 PROSES DAN URUSAN PEMBELIAN/ TUNTUTAN / PEMBAYARAN BERKAITAN PROJEK PENYELIDIKAN

13.1 Semua urusan dan dokumen pembelian atau tuntutan berkaitan geran penyelidikan ini akan diuruskan oleh Ketua Projek itu sendiri dan perlu mendapat kelulusan Ketua PTJ masing-masing.

13.2 Semua proses kewangan berkaitan projek penyelidikan ini akan diuruskan dan diselaraskan oleh pusat pengajian masing-masing.

13.3 Garis panduan ini hendaklah dibaca bersekali dengan peraturan kewangan UMT lain yang berkuatkuasa dari semasa ke semasa.

# 14.0 LAIN-LAIN HAL

14.1 Sekiranya berlaku sebarang keadaan di mana ketua projek berhenti bertugas di UMT, berpindah ke institusi lain, atau mana-mana keadaan yang menyebabkan ketua projek tidak dapat memberi tumpuan dalam menyiapkan projek tersebut, maka ketua projek perlu menghantar surat bertulis ke RMIC bagi tujuan pelantikan ketua projek yang baru.

14.2 Ketua PTJ bertanggungjawab dalam mencalonkan penyelidik yang bersesuaian sekiranya ketua projek berkaitan berhenti perkhidmatan di UMT atau berpindah ke institusi lain atau meninggal dunia.

14.3 Sekiranya ketua projek berhenti separuh jalan atau menolak ketika kelulusan telah diberi, maka ketua projek perlu menyatakan justifikasi bertulis ke RMIC

**Carta Alir Permohonan GeranLAMPIRAN A**

|  |  |  |
| --- | --- | --- |
| **Keterangan /Tanggungjawab** | **Carta Alir** | **Rujukan** |
| 1. Penyediaan kertas cadangan penyelidikan oleh penyelidik.      1. Pengesahan dan sokongan   Dekan Pusat Pengajian/ Pengarah Institut     1. Panel Penilai GGRG membuat penilaian kertas cadangan penyelidikan.        1. RMIC menerima laporan/ komen Panel Penilai.        1. RMIC membuat pelarasan mengikut syarat/kriteria yang ditetapkan.      1. RMIC menerima keputusan daripada TNC(P&I) dan memaklumkan keputusan kepada penyelidik. | Tidak  Disokong    Disokong    Mula    Tamat    Penyediaan kertas cadangan  penyelidikan    Pengesahan dan sokongan  Dekan/ Timbalan Dekan Bakat &  Penyelidikan    Penilaian kertas cadangan  penyelidikan oleh  Panel P  enilai    Keputusan  penilaian    Penerimaan keputusan daripada  TNC(P&I)  dan pemakluman  keputusan oleh RMIC    Penyelarasan di peringkat RMIC | Garis Panduan dan  Borang  Permohonan Geran Penyelidikan RIGS yang diluluskan oleh Mesyuarat Jawatankuasa  Penyelidikan  Universiti Malaysia  Terengganu  (JKPU)Kali Ke-49  Bil.1/2019 |